CELEX: 32017R1419
Language: hr
Date: 2017-08-04 00:00:00
Title: Uredba Vijeća (EU) 2017/1419 od 4. kolovoza 2017. o izmjeni Uredbe (EU) 2016/44 o mjerama ograničavanja s obzirom na stanje u Libiji

5.8.2017   
            
            
               HR
            
            
               Službeni list Europske unije
            
            
               L 204/1
            
         UREDBA VIJEĆA (EU) 2017/1419
   od 4. kolovoza 2017.
   o izmjeni Uredbe (EU) 2016/44 o mjerama ograničavanja s obzirom na stanje u Libiji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir Odluku Vijeća (ZVSP) 2017/1427 od 4. kolovoza 2017. o izmjeni Odluke (ZVSP) 2015/1333 o mjerama ograničavanja s obzirom na stanje u Libiji (1),
   uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Uredbom Vijeća (EU) 2016/44 (2) provode se mjere utvrđene Odlukom Vijeća (ZVSP) 2015/1333 (3).
            
         
               (2)
            
            
               Vijeće sigurnosti Ujedinjenih naroda donijelo je 29. lipnja 2017. Rezoluciju (UNSCR) 2362(2017) kojom se primjena mjera proširuje na plovila koja utovaruju, prevoze ili istovaruju naftu, uključujući sirovu naftu i naftne derivate, koja se nedopušteno izvozi ili pokušava izvesti iz Libije.
            
         
               (3)
            
            
               Vijeće je 4. kolovoza 2017. donijelo Odluku (ZVSP) 2017/1427 o izmjeni Odluke (ZVSP) 2015/1333.
            
         
               (4)
            
            
               Za provedbu te mjere potrebno je regulatorno djelovanje na razini Unije, posebno kako bi se osiguralo da je gospodarski subjekti ujednačeno primjenjuju u svim državama članicama.
            
         
               (5)
            
            
               Uredbu (EU) 2016/44 trebalo bi stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Uredba (EU) 2016/44 mijenja se kako slijedi:
   
               1.
            
            
               U članku 6. stavak 1. zamjenjuje se sljedećim:
               „1.   Prilog II. uključuje fizičke ili pravne osobe, subjekte i tijela koje su odredili Vijeće sigurnosti ili Odbor za sankcije u skladu sa stavkom 22. RVSUN-a 1970 (2011), stavkom 19., 22. ili 23. RVSUN-a 1973 (2011), stavkom 4. RVSUN-a 2174 (2014), stavkom 11. RVSUN-a 2213 (2015) ili stavkom 11. RVSUN-a 2362 (2017).”.
            
         
               2.
            
            
               Članak 15. mijenja se kako slijedi:
               
                           (a)
                        
                        
                           stavak 1. zamjenjuje se sljedećim:
                           „1.   Zabranjen je utovar, prijevoz ili istovar nafte, uključujući sirovu naftu i naftne derivate, iz Libije na plovilima uvrštenima na popis koja plove pod zastavom države članice, osim ako ga odobri nadležno tijelo države članice nakon savjetovanja s kontaktnom točkom Vlade Libije.”;
                        
                     
                           (b)
                        
                        
                           stavak 6. zamjenjuje se sljedećim:
                           „6.   Zabranjuju se, ako je Odbor za sankcije tako odredio, financijske transakcije, uključujući prodaju, uporabu kao kredita i zaključivanje osiguranja za prijevoz, povezane s naftom, uključujući sirovu naftu i naftne derivate, na plovilima uvrštenima na popis. Ta se zabrana ne primjenjuje na prihvaćanje lučkih pristojbi u slučajevima iz stavka 3.”.
                        
                     
         Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. kolovoza 2017.
      
         
            Za Vijeće
         
         
            Predsjednik
         
         M. MAASIKAS
      
   
   
      (1)  Vidjeti stranicu 99. ovog Službenog lista.
   
      (2)  Uredba Vijeća (EU) 2016/44 od 18. siječnja 2016. o mjerama ograničavanja s obzirom na stanje u Libiji i o stavljanju izvan snage Uredbe (EU) br. 204/2011 (SL L 12, 19.1.2016., str. 1.).
   
      (3)  Odluka Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (SL L 206, 1.8.2015., str. 34.).